31999R1823
L 221/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1823/1999 НА КОМИСИЯТА
от 20 август 1999 година
относно определяне на чувствителните производствени области и/или на групи висококачествени сортове, освободени от прилагане на програмата за обратно изкупуване на квотите за суров тютюн
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (EИО) № 2075/92 на Съвета от 30 юни 1992 г. за общата организация на пазара на суров тютюн (1), последно изменен с Регламент (EО) № 660/1999 (2), и по-специално член 14a от него,
(1)
като има предвид, че съобразно член 34, параграф 2 от Регламент (EО) № 2848/98 на Комисията от 22 декември 1998 г. относно установяване на подробни правила за прилагането на Регламент (EИО) № 2075/92 на Съвета относно схемите за премиране, производствените квоти и специалната помощ, която се отпуска на групи производители в сектор суров тютюн (3), последно изменен с Регламент (EО) № 1373/1999 (4), Комисията трябва да определи, на основата на предложенията от страна на държавите-членки, кои чувствителни производствени области и/или групи висококачествени сортове, без да се надвишават 25 % от гаранционния праг за всяка държава-членка, следва да бъдат освободени от прилагането на програмата за обратно изкупуване на квотите;
(2)
като има предвид, че след искането на някои държави-членки следва да се определят групите висококачествени сортове;
(3)
като има предвид, че поради член 35, параграф 2 от Регламент (EО) № 2848/98, който предвижда, че държавата-членка трябва публично да заяви намерението си да продава от 1 септември, за да могат другите производители да изкупят квотата, преди тя да бъде фактически изкупена обратно, настоящият регламент трябва да се прилага от 31 август 1999 г.,
ПРИЕ НАСТОЯЩИЯ РЕГЛАМЕНТ:
Член 1
Количествата по групи висококачествени сортове, освободени от обратно изкупуване на квотите за реколта 1999 г. са, както следва:
в Португалия:
-
група I:
1 375 t,
-
група II:
300 t;
във Франция:
-
група I:
1 333 t,
-
група II:
2 032 t,
-
група III:
1 638 t.
Член 2
Настоящият регламент влиза в сила в деня на неговото публикуване в Официален вестник на Европейските общности.
Той се прилага от 31 август 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 август 1999 година.